Diari Oficial de la Generalitat Valenciana


Sumari del DOGV 5188, del 31-01-2006 (2006/354)

ACORD de 14 de desembre de 2005, de la Comissió Territorial d'Urbanisme de Castelló, sobre la modificació puntual número 6 relativa a la unitat d'execució al carrer de San Blas de Segorbe.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5188

Data del DOGV
:   31-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/354


Data del document
:   14-12-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Segorbe
    * pla d'urbanisme

ACORD de 14 de desembre de 2005, de la Comissió Territorial d'Urbanisme de Castelló, sobre la modificació puntual número 6 relativa a la unitat d'execució al carrer de San Blas de Segorbe. [2006/F354]  
Vist l'expedient relatiu a la modificació puntual número 6 relativa a la unitat d'execució al carrer de San Blas de Segorbe, i de conformitat amb els següents,  
Antecedents  
Primer. El Ple de l'Ajuntament de Segorbe va acordar exposar al públic la modificació per acord de 6 de juliol de 2004, la qual cosa es va dur a terme per mitjà d'anuncis publicats en el periòdic El Mundo de Castelló de 14 de juliol de 2004, en el Diari Oficial de la Generalitat Valenciana número 4.811, de 3 d'agost de 2004, i en el Butlletí Oficial de la Província de Castelló número 90, de 27 de juliol de 2004. Transcorregut el període d'informació al públic, durant el qual es van formular dues al·legacions, el Ple de l'ajuntament va acordar estimar-ne una i desestimar l'altra, es van introduir certs canvis i es va aprovar provisionalment la nova documentació en sessió celebrada l'1 de febrer de 2005.  
Segon. El projecte consta de memòria, fitxa de gestió de la unitat d'execució número 26, plànols d'informació i plànols d'ordenació del pla general.  
Tercer. L'objecte del projecte és per un costat delimitar una nova unitat d'execució denominada UE núm. 26, d'altra banda crear un nou vial que confluïx en la plaça circular i resol l'excessiva profunditat de la illa de cases entre els carrers Subida al Monte San Blas i Eras, que soluciona les alineacions de determinats vials per dificultats a causa de grans desnivells topogràfics i d'altra banda facilitar amb tot això l'obtenció dels terrenys que completen per mitjà de la tècnica de les actuacions integrades aquests terrenys, per ser aquest el mode més convenient per a la seua obtenció.  
L'àmbit definit per la nova unitat d'execució és de 5.961,54 m² amb una superfície de solars edificables de 2.600,92 m², 3.360,92 m² de sòl dotacional dels quals 706,86 m² corresponen a zona verda i 2.654,06 m² de vials i aparcaments de cessió, es justifica en el document el compliment de la proporcionalitat d'estàndards i sòl edificable entre l'antiga i la nova ordenació.  
Quart. No s'han sol·licitat informes.  
Fonaments de dret  
Primer. La tramitació ha sigut correcta, de conformitat amb el que establixen els articles 55.1, 38 i concordants de la Llei 6/1994, de 15 de novembre, Reguladora de l'Activitat Urbanística (d'ara en avant LRAU).  
Segon. La documentació està completa, a l'efecte del que disposa l'article 27 de la LRAU.  
Tercer. La modificació que s'examina planteja un doble objectiu. Respecte als canvis que s'introduïxen en el document relatius a la delimitació d'una nova unitat d'execució definida com la número 26 del pla general, cap objecció cal fer, en compliment d'allò que ha assenyalat l'article 10.2 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana (d'ara en avant RPCV), és perfectament possible la inclusió d'una nova unitat d'execució i és la decisió concreta dels seus límits aspectes de competència purament local en els quals segons es desprén de la documentació aportada, es cobrixen els objectius imprescindibles assenyalats en l'article 30 de la LRAU i 115 del RPCV.   
Així l'article 10.2 del RPCV assenyala que el planejament general pot classificar com a sòl urbà terrenys el desenvolupament dels quals preveja realitzar per mitjà d'actuacions integrades, entre altres casos, quan els terrenys classificats com a sòl urbà pel planejament general anterior a la LRAU, estiguen consolidats per la urbanització per comptar amb tots o algun dels serveis urbanístics que permetrien realitzar actuacions aïllades, però no obstant això, siga més convenient desenvolupar-los per actuacions integrades, garantint d'aquesta manera una més correcta equidistribució de beneficis i càrregues en el procés urbanitzador.  
Quart. D'altra banda es proposen canvis en l'ordenació detallada de manera que es plantegen noves alineacions. Així les coses, la modificació proposada introduïx l'alteració d'aspectes de l'ordenació detallada prèviament fixada pel planejament general, es justifica en criteris de racionalitat i oportunitat amb vista a facilitar un millor desenvolupament de l'àmbit ordenat.   
En aquest sentit cal assenyalar que, tal com reiteradament ha establit la jurisprudència, la determinació concreta de l'ordenació i la distribució concreta dels sòls de destinació dotacional a terrenys inclosos en el sòl urbà que no afecten interessos supralocals i que obeint a l'interés públic, es justifiquen en criteris de racionalitat, s'emmarquen clarament dins de la discrecionalitat del planejament urbanístic, gaudint en aquests casos l'administració local d'àmplia llibertat per a triar, entre les alternatives possibles, la forma en què el territori ha de quedar ordenat, des de la representació que li conferix la seua legitimació democràtica.  
La LRAU recull clarament aquesta línia jurisprudencial. En aquest sentit, l'aspecte de l'ordenació detallada del sòl urbà que es planteja modificar, no incidix en l'exercici autonòmic de cap de les comeses enumerades en l'article 40.1 de la LRAU (excepte en el que es referix al control de legalitat), sinó que es tracta d'un assumpte de l'exclusiu interés públic local, en el que, conforme l'article 40.2 de l'esmentada llei, li està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua mateixa representativitat, per la qual cosa cal únicament un control de legalitat.  
Cinqué. Els canvis que es pretenen dur a terme no comporten increment d'aprofitament, al contrari, s'assenyala en el document que es produïx un lleuger increment en el sòl dotacional de la zona, per la qual cosa es complix allò que han assenyalat els articles 55.3 de la LRAU i 17 de l'annex al RPCV. Els canvis introduïts obeïxen a criteris de racionalitat amb vista a facilitar l'execució de la trama viària que d'una altra manera seria de molt difícil utilització tenint en compte els pronunciats desnivells topogràfics, i l'excessiva amplària de les illes; a més no s'alteren les zones verdes previstes en el pla general i no es disminuïxen sinó al contrari, s'augmenten les cessions dotacionals de la zona i es disminuïx el sòl amb aprofitament lucratiu privat, per la qual cosa es complixen millor els estàndards previstos en l'àmbit, no s'observa, en atenció a la competència autonòmica d'aprovació definitiva, obstacle a la possible aprovació definitiva de la modificació.   
Sisé. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals de municipis de menys de 50.000 habitants, de conformitat amb el que disposa l'article 39 de la Llei Reguladora de l'Activitat Urbanística, en relació amb l'article 10.a) del Reglament dels Òrgans Urbanístics de la Generalitat Valenciana, aprovat pel Decret 201/2003, de 3 d'octubre, del Consell de la Generalitat.  
Per raó de tot el que antecedix, la Comissió Territorial d'Urbanisme de Castelló acorda: aprovar definitivament la modificació puntual número 16 del Pla general de Segorbe, en la creació de la nova UE 26 del pla general.  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.  
Castelló de la Plana, 14 de desembre de 2005.. El secretari de la Comissió Territorial d'Urbanisme: Fernando Renau Faubell.